本朝三字經
本朝三字經我日本　一稱和地膏腴　生嘉禾人勇敢　長干戈衣食足　貨財多昔神武　闢疆域一天下　創建國有國風　曰和歌辭婉麗　可吟哦如神功　犯矢鉾征三韓　成附庸收貢物　討不共仁徳仁　皇弟賢互遜位　及三年弟自殺　仁徳傳帝矜民　察炊煙暦天文　百濟來五憲法　聖徳裁至文武　文學盛設大學　教徳行始釋奠　祭先聖日本紀　三十卷九百年　舍人選仲麻呂　聘于唐稱朝衡　友李王在異域　其名芳孝謙時　詔萬民讀孝經　孝道新桓武朝　有對策試人才　擧巨擘弘仁人　有非常釋空海　小野篁菅名家　出菅公公文學　冠日東紀貫之　可今集順和名　所不及書道風　及佐理併行成　三蹟美清與紫　才女子著源氏　作雙紙道長奢　不脩徳藤氏盛　至此極博學名　江匡房義家學　察雁翔平重盛　可謂仁事父孝　事君純憂君父　忘其身平氏亡　失斯人源頼朝　執朝政皇綱解　將權盛東鑑者　鎌倉史述事實　見臧否北條氏　有泰時克其欲　去其私有國風　寓箴〓[矢見]後醍醐　親執政雖南遷　皇統正正成賢　能用兵盡精忠　如孔明子正行　尋北征父子志　雖不成同天地　存美名尊氏興　以〓力 [心乍]及其亂　骨肉食六十州　終分裂相杭衡　戰不輟至信長　殆平治滿招損　罹簒弑秀吉智　雖無比厚税歛　耽奢侈好戰伐　役多士其家亡　無孫子積善家　有餘慶積不善　有餘殃憂勞興　逸與亡愼厥終　靡不康盛衰理　人事彰讀之者　冀勿忘

日本の歴史
1853年